
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1455 

14 Ιουλίου 1999 


ΑΠΟΦΑΣΕΙ Σ 

Αριθ. 4481 

Έγκριση ΟΕΥ Δήμου Πελεκάνου Ν. Χανίων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΑΡΕΙΑΣ ΚΡΗΤΗΣ 

Έχοντας υπ’ όψιν: 

1. Τις διατάξεις των άρθρων 12, 241 και 242 του 
Ν. 1188/1981 όπως ισχύουν. 

2. Τις διατάξεις του άρθρου 67του Ν. 1416/1984 όπως 
ισχύουν 

3. Τις διατάξεις των Π.Δ 37 α/1987 και 22/1990. 

4. Τις διατάξεις των άρθρων 19,20,34, 35,36, και 38 
του Ν. 2190/94 

5. Τις διατάξεις των άρθρων 7, 9, 11 και 12 του Ν. 
2503/97 

6. Τις διατάξεις του άρθρου 32 του Ν. 2508/97. 

7. Τις διατάξεις των άρθρων 11 και 18 του Ν. 2539/97 

8. Τις διατάξεις του άρθρου 13 του Ν. 2672/98 

9. Τις κατευθύνσεις της κεντρικής ομάδας Έργου για 
την προετοιμασία του οργανωτικού πλαισίου των Νέων 
Δήμων που συστήθηκε με την αρ. πρωτ. 727/9-1 -98 από¬ 
φαση του Υπουργού ΕΣ.Δ.Δ.Α 

10. Την εισηγητική έκθεση και το σχέδιο Ο.Ε.Υ της 
ομάδας εργασίας του νομού Χανίων που συστήθηκε με 
την απόφαση του Γενικού Γραμματέα Περιφέρειας, αρ. 
πρωτ. 3445/1-7-1998 

11. Την 38/99 απόφαση του Δημοτικού Συμβουλίου 
σχετικά με την Ψήφιση του Ο.Ε.Υ, αποφασίζουμε: 

Εγκρίνουμε τον Ο.Ε.Υ του Δήμου, Πελεκάνου που ψη¬ 
φίζετε με την 38/99 απόφαση του Δ.Σ του Δήμου Πελε¬ 
κάνου ως εξής: 

ΚΕΦΑΛΑΙΟ Α. 

ΑΡΘΡΟ 1. 

ΟΡΓΑΝΩΣΗ ΔΗΜΟΥ ΠΕΛΕΚΑΝΟΥ 

Οι υπηρεσίες του Δήμου Πελεκάνου όπως αναφέρο- 
νται στον οργανισμό εσωτερικής υπηρεσίας του Δήμου 
απαρτίζονται από δύο τμήματα και δύο γραφεία που εί¬ 
ναι : 

1. Τμήμα Διοικητικών και οικονομικών Υπηρεσιών 


Που περιλαμβάνει: 

Α. Γ ραφείο Διοικητικών Υπηρεσιών 

• ΠΡΩΤΟΚΟΛΛΟ-ΔΙΕΚΠΕΡΑΙΩΣΗ 

• ΓΡΑΜΜΑΤΕΙΑΚΗ ΥΠΟΣΤΗΡΙΞΗ ΑΙΡΕΤΩΝ - Ν.Π. 

• ΔΙΑΧΕΙΡΙΣΗ ΘΕΜΑΤΩΝ 

• ΔΙΟΙΚΗΣΗ ΠΡΟΣΩΠΙΚΟΥ 

• ΛΕΙΤΟΥΡΓΙΚΗ ΔΙΑΧΕΙΡΙΣΗ ΘΕΜΑΤΩΝ ΠΑΙΔΕΙΑΣ - 
ΑΘΛΗΤΙΣΜΟΥ 

• ΧΟΡΗΓΗΣΗ ΑΔΕΙΩΝ - ΔΗΜΟΤΙΚΗ ΑΣΤΥΝΟΜΕΥΣΗ 

• ΔΗΜΟΤΙΚΗ ΚΑΤΑΣΤΑΣΗ - ΑΡΧΕΙΟ 

• ΓΡΑΦΕΙΟ ΕΠΙΚΟΙΝΩΝΙΑΣ ΚΑΙ ΕΞΥΠΗΡΕΤΗΣΗΣ ΔΗ¬ 
ΜΟΤΩΝ 

• ΥΠΟΣΤΗΡΙΞΗ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ 
Β. Γ ραφείο Οικονομικών Υπηρεσιών 

• ΠΡΟΫΠΟΛΟΓΙΣΜΟΣ & ΛΟΓΙΣΤΙΚΗ ΔΙΑΧΕΙΡΙΣΗ 

• ΠΡΟΣΟΔΟΙ 

• ΔΙΑΧΕΙΡΙΣΗ ΔΑΠΑΝΩΝ 

• ΔΙΑΧΕΙΡΙΣΗ ΕΣΟΔΩΝ 

• ΜΙΣΘΟΔΟΣΙΑ ΠΡΟΣΩΠΙΚΟΥ 

• ΤΑΜΕΙΟ 

• ΠΡΟΜΗΘΕΙΕΣ 

2. Τμήμα προγραμματισμού και τεχνικών υπηρεσιών 
Που περιλαμβάνει: 

Α. Γ ραφείο προγραμματισμού 

• ΥΠΟΒΟΗΘΗΣΗ ΤΩΝ ΟΙΚΟΝΟΜΙΚΩΝ ΥΠΗΡΕΣΙΩΝ 
ΣΤΗΝ ΣΥΝΤΑΞΗ ΤΟΥ ΠΡΟΫΠΟΛΟΓΙΣΜΟΥ 

• ΧΡΗΜΑΤΟΔΟΤΗΣΕΙΣ ΕΠΕΝΔΥΣΕΩΝ ΚΑΙ ΜΕΛΕ¬ 
ΤΩΝ 

• ΑΠΟΛΟΓΙΣΜΟΣ ΣΤΑΤΙΣΤΙΚΑ ΔΕΔΟΜΕΝΑ 

• ΠΡΟΓΡΑΜΜΑΤΙΣΜΟΣ - ΜΕΛΕΤΕΣ 

• ΕΠΙΒΛΕΨΕΙΣ ΕΡΓΩΝ 

Β. Γ ραφείο Τεχνικών Υπηρεσιών 

• ΠΡΟΓΡΑΜΜΑΤΙΣΜΟΣ ΕΡΓΩΝ 

• ΜΕΛΕΤΕΣ ΚΑΙ ΕΠΙΒΛΕΨΕΙΣ ΤΕΧΝΙΚΩΝ ΕΡΓΩΝ 

• ΤΕΧΝΙΚΗ ΥΠΟΣΤΗΡΙΞΗ - ΣΥΝΤΗΡΙΣΗ ΕΡΓΩΝ 
ΥΔΡΕΥΣΗΣ ΑΠΟΧΕΤΕΥΣΗΣ 

• ΕΚΤΕΛΕΣΗ ΚΑΙ ΣΥΝΤΗΡΗΣΗ ΕΡΓΩΝ ΠΡΑΣΙΝΟΥ 
ΚΑΙ ΜΗΧΑΝΙΚΟΥ ΕΞΟΠΛΙΣΜΟΥ 

• ΚΑΘΑΡΙΟΤΗΤΑ-ΑΠΟΡΡΙΜΑΤΑ 

• ΗΛΕΚΤΡΟΦΩΤΙΣΜΟΣ-ΟΔΟΣΗΜΑΝΣΗ 

• ΓΡΑΦΕΙΟ ΠΟΛΕΟΔΟΜΙΑΣ ΚΑΙ ΠΟΛΕΟΔΟΜΙΚΩΝ 
ΕΦΑΡΜΟΓΩΝ 

3. Γραφείο Τουρισμού - Πληροφόρησης 

4. Γ ραφείο Σχεδιασμού και Ανάπτυξης 

• Γ ραφείο Δημάρχου 

• Εδικός Σύμβουλος Δημάρχου 

• Γραμματεία Δημάρχου 

ΑΡΘΡΟ 2. 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΔΙΟΙΚΗΤΙΚΩΝ & ΟΙΚΟΝΟΜΙΚΩΝ ΥΠΗΡΕΣΙΩΝ 

Α. ΓΡΑΦΕΙΟ ΔΙΟΙΚΗΤΙΚΩΝ ΥΠΗΡΕΣΙΩΝ 

2.1 ΠΡΩΤΟΚΟΛΛΟ - ΔΙΕΚΠΕΡΑΙΩΣΗ 

Ο τομέας ευθύνης περιλαμβάνει: 

• Την παραλαβή, πρωτοκόλληση, ευρετηρίαση και 
συσχέτιση όλων των εισερχόμενων και εξερχόμενωνεγ¬ 
γράφων του Δήμου, τηρώντας το πρωτότυπο στο αρ¬ 
χείο. 

• Την παρακολούθηση και επιμέλεια στην τήρηση του 
γενικού αρχείου του Δήμου και την καταστροφή του θε- 
ωρουμένου σαν άχρηστου, μετά την έγκριση του σχετι¬ 
κού πρακτικού. 

• Την διεκπεραίωση αυθημερόν της εισερχόμενης και 
εξερχόμενης αλληλογραφίας και την επικύρωση των 
αντιγράφων της , καθώς και κάθε άλλου αντίγραφου. 

• Την αρχειοθέτηση όλων των έγγράφων και την 
ασφαλή φύλαξη τους. 

• Την μέριμνα για την εκτέλεση των γενικών βοηθητι¬ 
κών λειτουργιών υποστήριξης των υπηρεσιών του Δή¬ 
μου. 

2.2 ΓΡΑΜΜΑΤΕΙΑΚΗ ΥΠΟΣΤΗΡΙΞΗ ΑΙΡΕΤΩΝ - Ν.Π. 

Ο τομέας ευθύνης περιλαμβάνει: 

• Την πολύπλευρη υποστήριξη των αιρετών του δή¬ 
μου, όπως αυτή προβλέπεται να καθοριστεί από το Δη¬ 
μοτικό Συμβούλιο 

• Την διάθεση μετά από την σχετική έγκριση σε άλ¬ 
λους Δημόσιους φορείς και Συλλόγους τα Δημοτικά 
ακίνητα και αίθουσες. 

• Την κατάρτιση σε συνεργασία με τον πρόεδρο του 
Δ.Σ της ημερήσιας διάταξης των συνεδριάσεών του και 
ενημέρωση των μελών του Δ.Σ για τα θέματα, τον χρό¬ 
νο και τον τόπο της συνεδρίασης. 

• Την τήρηση πρακτικών των συνεδριάσεων. 

• Την τήρηση αρχείου πρακτικών και αποφάσεων του 
Δ.Σ. 

• Την ενημέρωση των υπηρεσιών του Δήμου για τις 
εγκεκριμένες αποφάσεις του Δ.Σ 

• Την τήρηση αρχείου εκπροσώπων του Δήμου σε 
διάφορους φορείς και όργανα. 

• Την μέριμνα για την αποστολή των αποφάσεων του 
Δ.Σ στην υπηρεσία Τ.Ατης περιφέρειας. 

• Παροχή κάθε είδους γραμματειακής υποστήριξης 
προς την δημαρχιακή επιτροπή, τον αντιδήμαρχο και τις 
επιχειρήσεις του Δήμου, καθώς και στις επιτροπές που 
συνιστά το Δημοτικό συμβούλιο. 

2.3 ΔΙΑΧΕΙΡΗΣΗ ΘΕΜΑΤΩΝ (Πρωτογενή-Δευτερογε- 
νή-Τριτογενή τομέα) 

Ο τομέας ευθύνης περιλαμβάνει 

• Την υποστήριξη της πολιτικής που ασκεί ο Δήμος 
στους τομείς αυτούς διοικητικά και οργανωτικά 


• Η μέριμνα για την τουριστική προβολή 

• Την τήρηση βιβλίου καταχώρησης και διεκπεραίω¬ 
ση αλληλογραφίας 

• Την εκτέλεση κάθε υπηρεσίας σχετική με την άσκη¬ 
ση της Δημοτικής πρόνοιας και εκδηλώσεων 

• Έλεγχο, συντονισμό και διεκπεραίωση όλων των 
υποθέσεων μεταξύ του Δήμου, των επιχειρήσεων, των 
φορέων 

2.4 ΔΙΟΙΚΗΣΗ ΠΡΟΣΩΠΙΚΟΥ 

Ο τομέας ευθύνης περιλαμβάνει: 

• Την εφαρμογή της ισχύουσας κάθε φορά, νομοθε¬ 
σίας σχετικά με την υπηρεσιακή και συνταξιοδοτική κα¬ 
τάσταση των εργαζομένων του Δήμου με την οποιαδή- 
ποτε σχέση εργασίας. 

• Την διεξαγωγή όλων εκείνων των διαδικασιών που 
είναι απαραίτητες για τις προσλήψεις, προαγωγές, 
απολύσεις, παραιτήσεις, αποχωρήσεις, τοποθετήσεις, 
μετακινήσεις, αποσπάσεις, μετατάξεις, πειθαρχικές 
υποθέσεις, χορηγήσεις αδειών, μισθολογικές και βαθ¬ 
μολογικές προαγωγές του προσωπικού. 

• Την τήρηση των μητρώων και των ατομικών φακέ¬ 
λων του πάσης φύσεως προσωπικού και τη συνεχή πα¬ 
ρακολούθηση και ενημέρωσή τους. 

• Την τήρηση της διαδικασίας συνταξιοδότησης των 
αποχωρούντων. 

• Την έκδοση των πιστοποιητικών υπηρεσιακών μετα¬ 
βολών και την διεξαγωγή όλης της αλληλογραφίας του 
τμήματος. 

• Την καθαριότητα των κτιρίων και τις βοηθητικές ερ¬ 
γασίες 

2.5 ΛΕΙΤΟΥΡΓΙΚΗ ΔΙΑΧΕΙΡΗΣΗ ΘΕΜΑΤΩΝ ΠΑΙΔΕΙΑΣ 
-ΑΘΛΗΤΙΣΜΟΥ 

Ο τομέας ευθύνης περιλαμβάνει: 

• Την μέριμνα για την συγκρότηση και λειτου ργία των 
σχολικών επιτροπών όλων των βαθμιδών σε συνεργα¬ 
σία με την δημοτική αρχή 

• Την συνεργασία με την τεχνική υπηρεσία για την κα¬ 
ταγραφή και προώθηση θεμάτων σχολικής στέγης. 

• Την υποβοήθηση σύνταξης των καταστάσεων και 
προώθηση αυτών σε σχέση με τις λειτουργικές δαπά¬ 
νες των σχολείων 

• Την διοικητική υποστήριξη της δημοτικής επιτρο¬ 
πής παιδείας 

• Την υποστήριξη της καταγραφής των αθλητικών 
αναγκών σε συνεργασία με τις αρμόδιες υπηρεσίες του 
Δήμου. 

• Την υποστήριξη οργάνωσης προγραμμάτων μαζι¬ 
κού αθλητισμού με την δημοτική αρχή και τους αρμόδι¬ 
ους φορείς. 

2.6 ΧΟΡΗΓΗΣΗ ΑΔΕΙΩΝ - ΔΗΜΟΤΙΚΗ ΑΣΤΥΝΟ¬ 
ΜΕΥΣΗ 

Ο τομέας ευθύνης περιλαμβάνει: 

• Την μέριμνα για την έκδοση των προβλεπόμενων 
αδειών καταστημάτων υγειονομικού ενδιαφέροντος, 
επιβλέπει την τήρηση της νομοθεσίας για την σωστή 
λειτουργία τους και τηρεί αρχείο αδειών. 

• Την επιβολή διοικητικών κυρώσεων σε παραβάτες 
των όρων λειτουργίας των καταστημάτων. 

• Την μέριμνα για την χορήγηση αδειών μικροπωλη- 

τών, λειτουργίας μουσικής σε δημόσια κέντρα, δημόσια 
θεάματα και ψυχαγωγικά παιγνίδια, σύμφωνα με τα ορι¬ 
ζόμενα από τον νόμο 

• Τον έλεγχο της εφαρμογής των κανονιστικών απο¬ 
φάσεων που εκδίδει το Δημοτικό Συμβούλιο. 

• Τον έλεγχο της τήρησης των διατάξεων που αφο¬ 
ρούν την καθαριότητα, την κυκλοφορία και στάθμευση 
των οχημάτων, την οικοδόμηση, την ύδρευση αποχέ¬ 
τευση και την προστασία του περιβάλλοντος. 

• Την μέριμνα για την κανονική χρήση των κοινόχρη¬ 
στων χώρων στην περιφέρεια του Δήμου. 

2.7 ΔΗΜΟΤΙΚΗ ΚΑΤΑΣΤΑΣΗ - ΑΡΧΕΙΟ 

Ο τομέας ευθύνης περιλαμβάνει: 

• Την έκδοση των πιστοποιητικών και των απαραίτη¬ 
των βεβαιώσεων 

• Την κοινοποίηση των εγγράφων και πιστοποιητικών 
διαφόρων αρχών. 

• Το ληξιαρχείο και το βιβλίο Δημοτολογίου 

• Την τήρηση δεδομένων και στατιστικών στοιχείων 
φυσικής κίνησης του πληθυσμού του Δήμου 

• Την κατάρτιση ετησίως των μητρώων αρρένων, τή¬ 
ρηση των αρχείων αυτών, ενημέρωση και τήρηση αρ¬ 
χείων των αποφάσεων των μεταβολών που επέρχονται 
σε αυτά, 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών 

• Μέριμνα για την έκδοση και δημοσίευση των απο¬ 
φάσεων των στρατιωτικών συμβουλίων 

• Εκδοση των αναγκαίων πιστοποιητικών για την ει¬ 
σαγωγή των ενδιαφερομένων στις διάφορες στρατιωτι¬ 
κές σχολές 

• Την αρχειοθέτηση όλων των έγγράφων και την 
ασφαλή φύλαξη τους. 

• Επιμέλεια της εφαρμογής της εκλογικής νομοθε¬ 
σίας και εκτέλεση των καθηκόντων που ανατίθενται στο 
Δήμο από τον εκλογικό νόμο 

• Τήρηση εκλογικών καταλόγων, ενημέρωση και έκ¬ 
δοση των σχετικών πιστοποιητικών για την έκδοση 
εκλογικών βιβλιαρίων 

• Μέριμνα για την τήρηση των θεσμοθετημένων δια¬ 
δικασιών για την διεξαγωγή των πολιτικών γάμων 

• Την επιμέλεια της εφαρμογής των σχετικών με τους 
δημότες διατάξεων του Δημοτικού / Κοινοτικού κώδικα 
, του κώδικα ελληνικής Ιθαγένειας 

• Την συνεργασία με ληξιαρχεία άλλων ΟΤΑ για τις 
μεταβολές ή προσθήκες ληξιαρχικών πράξεων που βρί¬ 
σκονται καταχωρημένες εκεί 

• Την διαχείριση θεμάτων που σχετίζονται με τον 
ΟΓΑ, με αποζημιώσεις του ΕΛΓΑ και με επιδοτήσεις της 
Δ/νσης Γεωργίας 

2.8 ΓΡΑΦΕΙΟ ΕΠΙΚΟΙΝΩΝΙΑΣ ΚΑΙ ΕΞΥΠΗΡΕΤΗΣΗΣ 
ΔΗΜΟΤΩΝ 

Ο τομέας ευθύνης περιλαμβάνει: 

• Την προβολή του έργου του Δήμου ενημερώνοντας 
σχετικά τους Δημότες, τον τύπο, τα Μ.Μ.Ε και όλους 
τους φορείς Δημόσιους και Ιδιωτικούς. 

• Την λειτουργία του τηλεφωνικού κέντρου καιτηςτη- 
λεφωνικής γραμμής λήψης καταγγελιών, παραπόνων 
και υποδείξεων των δημοτών 


• Την οργάνωση τελετών, εκδηλώσεων, δεξιώσεων 
και την υποδοχή και φιλοξενία προσωπικοτήτων 

• Την εξυπηρέτηση και πληροφόρηση των επισκε¬ 
πτών 

2.9 ΥΠΟΣΤΗΡΙΞΗ ΜΗΧΑΝΟΓΡΑΦΙΚΟΥ ΕΞΟΠΛΙΣΜΟΥ 

Ο τομέας ευθύνης περιλαμβάνει: 

• Την μέριμνα για την προμήθεια και εγκατάσταση 
του απαιτούμενου εξοπλισμού από το Δήμο. 

• Την τήρηση του ημερολόγιου λειτουργίας του μη¬ 
χανογραφικού εξοπλισμού. 

• Την τακτική συντήρηση και αναβάθμιση του εξοπλι¬ 
σμού. 

• Την ασφάλεια του εξοπλισμού σε όλες τις εφαρμο¬ 
γές του Δήμου. 

Β. ΓΡΑΦΕΙΟ ΟΙΚΟΝΟΜΙΚΩΝ ΥΠΗΡΕΣΙΩΝ 

2.11 ΠΡΟΫΠΟΛΟΓΙΣΜΟΣ & ΛΟΓΙΣΤΙΚΗ ΔΙΑΧΕΙΡΗΣΗ 

Ο τομέας ευθύνης περιλαμβάνει: 

• Την κατάρτιση του ετήσιου προϋπολογισμού του 
Δήμου 

• Την παρακολούθηση της πορείας εκτέλεσης του και 
τις τυχόν αναμορφώσεις και τη λογιστική τακτοποίηση 
του. 

• Την έγκριση κάθε δαπάνης πριν την προώθηση της 
στα αρμόδια όργανα Διοίκησης σύμφωνα με τις οικείες 
διατάξεις περί ( Δημοσίου Λογιστικού των ΟΤΑ) όπως 
ισχύουν κάθε φορά. 

• Την κατάρτιση, σε συνεργασία με τις αρμόδιες υπη¬ 
ρεσίες του Δήμου, του ετήσιο προϋπολογισμού εσόδων 
- εξόδων και τις σχετικές εκθέσεις, μέσα στις προθε¬ 
σμίες που ορίζει ο Δημοτικός και Κοινωνικός Κώδικας. 

• Την κατάρτιση του ειδικού προϋπολογισμού του Δη¬ 
μοτικού χρέους, των υποχρεώσεων και απαιτήσεων και 
την πορεία απορρόφησης και πληρωμής των Δανείων. 

• Την τήρηση ειδικού αρχείου προϋπολογισμού του 
Δήμου, με όλες τις σχετικές αποφάσεις και εγκρίσεις 
και την συγκέντρωση στατιστικών στοιχείων ωφέλιμων 
για τις προβλέψεις του προϋπολογισμού και για την χά¬ 
ραξη της οικονομικής πολιτικής του Δήμου. 

2.12 ΠΡΟΣΟΔΟΙ 

Ο τομέας ευθύνης περιλαμβάνει: 

• Τον έλεγχο τις βεβαιώσεις και εισπράξεις των τε¬ 
λών. 

• Την παραλαβή, την αρχειοθέτηση και τον έλεγχο 
των υποβαλλόμενων υπεύθυνων δηλώσεων, που προ¬ 
βλέπει ο νόμος, ενημερώνοντας τους αντίστοιχους φα¬ 
κέλους. 

• Την σύνταξη και την αποστολή για θεώρηση των κα¬ 
ταστάσεων των υπόχρεων για καταβολή των τελών των 
παρεπιδημούντων και των εκδιδόμενων λογαριασμών, 
την βεβαίωση των υποχρεώσεων και την έγκαιρη και 
σύμφωνα με τους νόμους και τις αποφάσεις του Δημο¬ 
τικού είσπραξη των οφειλών. 

• Την σύνταξη παραστατικών στοιχείων για την κα¬ 
τάρτιση των οικείων φορολογικών αποσπασμάτων και 
την έκδοση φορολογικών και χρηματικών καταλόγων. 

• Την σύνταξη και υποβολή εμπρόθεσμα στις εκτιμη- 
τικές επιτροπές καταστάσεις των ακινήτων που χρειά¬ 
ζονται εκτίμηση και ενημέρωση των οικείων φακέλων 
των ακινήτων που υπόκεινται σε φορολογία ή εισφορά. 

Παραλαβή και καταχώρηση στα βιβλία των υπεύθυνων 
δηλώσεων σύμφωνα με το νόμο. 

• Την παρακολούθηση και ενημέρωση για τα τέλη 
χρήσεως κοινόχρηστων χώρων και την έκδοση των σχε¬ 
τικών αδειών. 

• Την τήρηση γενικού πρωτοκόλλου κατάθεσης ένδι¬ 
κων μέσων και την επιμέλεια της παραπομπής των δια¬ 
φόρων προσφυγών, έγκαιρα στα Διοικητικά Δικαστήρια 
και στα λοιπά όργανα. 

• Την τήρηση αρχείου όλων των υποθέσεων και περι¬ 
πτώσεων και την επιμέλεια για τον έλεγχο και τη βεβαί¬ 
ωση όλων των τελών των ακαθάριστων εσόδων. 

• Την επιμέλεια όλων των απαιτούμενων διαδικασιών 
για την επιβολή και είσπραξη κάθε νέου φόρου τέλους 
ή δικαιώματος. 

• Την φύλαξη ασφάλεια και προστασία έναντι οιου- 
δήποτε κινδύνου της ακίνητης περιουσίας του Δήμου. 

• Την κατάρτιση φακέλου για κάθε ένα από τα ακίνη¬ 
τα του Δήμου που περιλαμβάνει όλα τα στοιχεία που θε¬ 
μελιώνουν τα επί του ακινήτου δικαιώματα ιδιοκτησίας 
του Δήμου τηρώντας το Δημοτικό Κτηματολόγιο. 

• Την τήρηση αρχείου κληροδοτημάτων του Δήμου 

• Την μέριμνα για την καλύτερη δυνατή αξιοποίηση 
της ακίνητης περιουσίας. 

• Την μέριμνα για την μίσθωση ακινήτων, για την κά¬ 
λυψη αναγκών του Δήμου σύμφωνα με τις ισχύουσες 
διατάξεις. 

2.13 ΔΙΑΧΕΙΡΗΣΗ ΔΑΠΑΝΩΝ 

Ο τομέας ευθύνης περιλαμβάνει: 

• Την έκδοση των χρηματικών ενταλμάτων και τον 
ελέγχει και την πληρότητα των από το νόμο προβλεπό- 
μενων δικαιολογητικών, κατά την περίπτωση. 

• Την νομιμότητα των δαπανών και την ενημέρωση 
της Δημοτικής Αρχής για τις απαραίτητες ενέργειες. 

• Τον έλεγχο, τον συντονισμό και την φροντίδα για 
την πληρωμή των εκκαθαρισμένων εξόδων. 

• Την έκδοση των καταστάσεων ημερήσιων πληρω¬ 
μών και ενταλμάτων. 

• Τήρηση των προβλεπόμενων βιβλίων 

2.14 ΔΙΑΧΕΙΡΗΣΗ ΕΣΟΔΩΝ 

Ο τομέας ευθύνης περιλαμβάνει: 

• Τον έλεγχο και τον συντονισμό για την έγκαιρη εί¬ 
σπραξη των εσόδων 

• Την συγκέντρωση όλων των διατάξεων, εγκυκλίων 
κλπ. που αφορούν την σχεπκή διαδικασία. 

• Την έκδοση των τριπλότυπων και των γραμματίων 
είσπραξης και συντάσσει πς καταστάσεις εισπράξεων 
και εκπεσμών. 

• Την τήρηση των προβλεπόμενων βιβλίων. 

2.15 ΜΙΣΘΟΔΟΣΙΑ ΠΡΟΣΩΠΙΚΟΥ 

Ο τομέας ευθύνης περιλαμβάνει: 

• Την μισθοδοσία όλων των εργαζομένων στο Δήμο, 
ανεξάρτητα σχέσεως εργασίας, την συγκέντρωση των 
παραστατικών έγγράφων πληρωμής και την σύνταξη 
των καταστάσεων. 

• Την μέριμνα για την ασφάλιση όλων των εργαζομέ¬ 
νων και την σύνταξη όλων των ειδικών καταστάσεων για 
τα ασφαλιστικά ταμεία 

• Την τήρηση μισθολογικού μητρώου όλων των εργα¬ 


ζομένων για την Εφορία και έκδοση των βεβαιώσεων 
αποδοχών. 

• Την ευθύνη για κάθε μισθολογικό και οικονομικό θέ¬ 
μα των εργαζομένων του Δήμου και τήρηση των από το 
νόμο απαιτούμενων βιβλίων 

2.16 ΤΑΜΕΙΟ 

• Ο τομέας ευθύνης περιλαμβάνει: 

• Τις πληρωμές και την διενέργεια των χρηματικών 
δοσοληψιών με πς τράπεζες. 

• Την σύνταξη διαμόρφωση και παρακολούθηση του 
Ταμειακού Προγράμματος του Δήμου και την παρακο¬ 
λούθηση των υποχρεώσεων και των αναμενόμενων ει¬ 
σπράξεων. 

• Την παραλαβή τωνχρημαπκών ενταλμάτων πληρω¬ 
μών και την διενέργεια των πληρωμών προς τους δικαι¬ 
ούχους μετά από τον σχεπκό έλεγχο. 

• Καταγραφή των διενεργούμενών πληρωμών σύμ¬ 
φωνα με τις ισχύουσες διαδικασίες 

• Τηντήρηση των διαδικασιών, αρχείων και γενικά λο¬ 
γαριασμών του λογισπκού συστήματος του Δήμου που 
αφορούν τα εισπρακτέα και τα πραγματοποιηθέντα 
έσοδα σύμφωνα με πς ισχύουσες διαδικασίες. 

• Τον έλεγχο και την φρονπ'δα για την διαφύλαξη των 
ρευστών διαθεσίμων του Δήμου. 

• Την παρακολούθηση της πραγματοποίησης των 
υποχρεώσεων των οφειλετών προς τον Δήμο και ενημέ¬ 
ρωση της αρμόδιας υπηρεσίας για πς καθυστερούμε- 
νες οφειλές 

• Την μέριμνα για την απόδοση των πάσης φύσεως 
κρατήσεων υπέρ τρίτων που αντιστοιχούν στα επιμέ- 
ρους εντάλματα πληρωμής. 

• Την παροχή κάθε είδους στοιχείων που ζητούνται 
από δημόσιες - ελεγκτικές υπηρεσίες σύμφωνα με πς 
ισχύουσες διαδικασίες. 

2.17 ΠΡΟΜΗΘΕΙΕΣ 

Ο τομέας ευθύνης περιλαμβάνει: 

• Την διεκπεραίωση όλων των αιτήσεων και σημειω- 
μάτωντων υπηρεσιών γενικά, που αφορούν αγορές δια¬ 
φόρων υλικών. 

• Την ευθύνη για τη διαδικασία των διαγωνισμών, τη¬ 
ρώντας όλα τα απαραίτητα πρακτικά και πρωτόκολλα. 

• Την έγκαιρη και καλή εκτέλεση όλων των παραγγε¬ 
λιών και προμηθειών του Δήμου 

• Την ευθύνη, μετά την παραλαβή από την αρμόδια 
επιτροπή, των υλικών και προμηθειών, για την ταξινό¬ 
μηση, καταχώρηση, διαφύλαξη, συντήρηση και διάθε¬ 
ση αυτών, πάντα με αποδεικπκά παραλαβής και παρά¬ 
δοσης των προϊστάμενων τμημάτων ή γραφείων. 

• Την τήρηση και ενημέρωση του βιβλίου υλικών και 
αποθήκης με δελπα εισαγωγής - εξαγωγής. 

• Την σύνταξη ετήσιας γενικής απογραφής των κινη¬ 
τών περιουσιακών στοιχείων του Δήμου και των υλικών 
της αποθήκης και την υποβολή της εντός του πρώτου 
μήνα του επομένου έτους στο αρμόδιο τμήμα. 

• Την παρακολούθηση και τον έλεγχο της προμήθει¬ 
ας καυσίμων, λιπαντικών, ανταλλακτικών και γενικά 
όλων των υλικών και εργαλείων συντήρησης και επι¬ 
σκευής του μηχανολογικού εξοπλισμού, των εγκατα¬ 
στάσεων, των οχημάτων και μηχανημάτων του Δήμου. 

ΑΡΘΡΟ 3. 

ΑΡΜΟΔΙΟΤΗΤΕΣ ΤΜΗΜΑΤΟΣ 
ΠΡΟΓΡΑΜΜΑΤΙΣΜΟΥ ΚΑΙ ΤΕΧΝΙΚΩΝ ΥΠΗΡΕΣΙΩΝ 

Α. ΓΡΑΦΕΙΟ ΠΡΟΓΡΑΜΜΑΤΙΣΜΟΥ 

3.1 ΥΠΟΒΟΗΘΗΣΗ ΤΩΝ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ ΣΤΗΝ ΣΥΝΤΑΞΗ ΤΟΥ ΠΡΟΫΠΟΛΟΓΙΣΜΟΥ 

Ο τομέας ευθύνης περιλαμβάνει: 

• Την υποβοήθηση των οικονομικών υπηρεσιών στην 
σύνταξη του προϋπολογισμού σύμφωνα με τις αποφά¬ 
σεις της Δημοτικής αρχής 

• Την παρακολούθηση της πορείας εκτέλεσής του σε 
σχέση με το τομέα των τεχνικών έργων 

• Την υποβοήθηση γιατηντομεακή αναμόρφωση του 
στο τμήμα που αφορά τεχνικά έργα 

3.2 ΧΡΗΜΑΤΟΔΟΤΗΣΕΙΣ ΕΠΕΝΔΥΣΕΩΝ ΚΑΙ ΜΕΛΕ¬ 
ΤΩΝ 

Ο τομέας ευθύνης περιλαμβάνει: 

• Την ευθύνη της παρακολούθησης και διεκπεραίω¬ 
σης όλων των επενδυτικών προγραμμάτων και μελετών 
σε συνεργασία με τις αρμόδιες υπηρεσίες του Δήμου 

• Την παρακολούθηση και την καλή εκτέλεσή τους 

• Την τήρηση ειδικού αρχείου προϋπολογισμού των 
έργων αυτών με όλες τις σχετικές αποφάσεις και εγκρί¬ 
σεις 

• Την τεκμηρίωση των προτάσεων για λήψη αποφά¬ 
σεων στα αιρετά όργανα του Δήμου για την χρηματο¬ 
δότηση επενδυτικών προγραμμάτων και μελετών 

3.3 ΑΠΟΛΟΓΙΣΜΟΣ ΣΤΑΤΙΣΤΙΚΑ ΔΕΔΟΜΕΝΑ 

Ο τομέας ευθύνης περιλαμβάνει: 

• Την συγκέντρωση ταξινόμηση και αξιοποίηση των 
στατιστικών δεδομένων που αφορούν τις χρηματοδο¬ 
τήσεις επενδυτικών προγραμμάτων και μελετών 

• Την ενημέρωση της Δημοτικής αρχής για την πο¬ 
ρεία εξέλιξης και αποτελεσμάτων των έργων αυτών 

• Την τήρηση απολογιστικού βιβλίου 

3.4 ΠΡΟΓΡΑΜΜΑΤΙΣΜΟΣ - ΜΕΛΕΤΕΣ 

Ο τομέας ευθύνης περιλαμβάνει: 

• Την μέριμνα για την υποστήριξη της οικονομικής πο¬ 
λιτικής του Δήμου και κυρίως δε την χρηματοδότηση 
προγραμμάτων του Δήμου όπως το τεχνικό και το κοι¬ 
νωνικό πρόγραμμα σε συνεργασία με τις οικονομικές 
και τεχνικές υπηρεσίες 

• Την υποβοήθηση των οικονομικών υπηρεσιών στην 
σύνταξη των ετήσιων και μεσοπρόθεσμων προγραμμά¬ 
των του Δήμου σύμφωνα με τον προσδιοριζόμενο ανα¬ 
πτυξιακό προγραμματισμό σε τοπικό περιφερειακό και 
εθνικό επίπεδο. 

• Την διατύπωση προτάσεων προγραμματισμού στα 
αιρετά όργανα του Δήμου 

3.5 ΕΠΙΒΛΕΨΕΙΣ ΕΡΓΩΝ 

Ο τομέας ευθύνης περιλαμβάνει: 

Την υποβοήθηση των τεχνικών υπηρεσιών στην παρα¬ 
κολούθηση και τήρηση των διαδικασιών και της νομο¬ 
θεσίας που έχει σχέση με την εκτέλεση και παραλαβή 
μελετών και έργων. 

Την υποστήριξη πάσης φύσεως σχεδιαστικών εργα¬ 
σιών για τις ανάγκες της υπηρεσίας. 


Την παρακολούθηση υλοποίησης προηγούμενου 
προγραμματισμού έργων - προγραμμάτων και εισήγη¬ 
ση στα αρμόδια όργανα του Δήμου για την σκοπιμότη¬ 
τα και αποτελεσματικότητά τους σε συνεργασία με τις 
τεχνικές υπηρεσίες 

Β. ΓΡΑΦΕΙΟ ΤΕΧΝΙΚΩΝ ΥΠΗΡΕΣΙΩΝ 

3.6 ΠΡΟΓΡΑΜΜΑΤΙΣΜΟΣ ΕΡΓΩΝ 

Ο τομέας ευθύνης περιλαμβάνει: 

• Τον προγραμματισμό του ετήσιου και μεσοπρόθε¬ 
σμου τεχνικού επιχειρησιακού 

προγράμματος του Δήμου σε σχέση με την εκτέλεση 
νέων έργων υποδομής, την βελτίωση και την συντήρη¬ 
ση της υφιστάμενης τεχνικής υποδομής και γενικότερα 
την 

κατάρτιση του τεχνικού προγράμματος του δήμου 

• Την μελέτη και διερεύνηση κάθε ζητήματος τεχνι¬ 
κής φύσης που αφορά τον Δήμο 

• Την μέριμνα για την συντήρηση του οδικού δικτύου 
στο γεωγραφικό διαμέρισμα του Δήμου και την άμεση 
αποκατάσταση των φθορών του οδοστρώματος και των 
πεζοδρομίων 

• Την υποστήριξη για την προετοιμασία και εκτέλεση 
μικρών έργων με αυτεπιστασία 

• Την τήρηση απογραφικών στοιχείων των έργων 

• Την εισηγητική τεκμηρίωση για λήψη αποφάσεων 
επί τεχνικών θεμάτων από το Δ.Σ 

• Τον προγραμματισμό προ 

• μηθειώντου Δήμου και εισήγηση της σκοπιμότητας 
τους σε συνεργασία με την οικονομική υπηρεσία 

3.7 ΜΕΛΕΤΕΣ ΚΑΙ ΕΠΙΒΛΕΨΕΙΣ ΤΕΧΝΙΚΩΝ ΕΡΓΩΝ 

Ο τομέας ευθύνης περιλαμβάνει: 

• Την εποπτεία και παρακολούθηση της πορείας εκτέ¬ 
λεσης των έργων του Δήμου 

• καθώς και τον τρόπο καλής εκτέλεσης αυτών σε συ¬ 
νεργασία με την Δημοτική Αρχή 

• Την υλοποίηση των αποφάσεων του Δ. Σ για την κα¬ 
τασκευή τεχνικών έργων 

• Την παρακολούθηση της εκπόνησης μελετώντεχνι- 
κών έργων που ανατίθενται σε τρίτους, την τήρηση των 
διαδικασιών παρακολούθησης ελέγχου και παραλαβής 
των μελετών από ποιοτικής και συμβατικής άποψης 

• Την τήρηση απογραφικών στοιχείων προόδου και 
κόστους των έργων και την παρακολούθηση της συμ¬ 
βατότητας του κόστους με τις προβλέψεις των μελετών 

• Την σύνταξη τελικών επιμετρήσεων και την μέριμνα 
για την καλή παραλαβή των έργων 

• Τον έλεγχο των υλικών και της ποιότητας των κατα¬ 
σκευών 

• Την μέριμνα για την κατασκευή μικρών έργων με αυ¬ 
τεπιστασία κατανέμοντας το εργατοτεχνικό προσωπικό 
στα διάφορα έργα ανάλογα με τις ανάγκες και τον προ¬ 
γραμματισμό 

• Την εκτέλεση κάθε φύσης σχεδιαστικών αναγκών 
για τις ανάγκες της υπηρεσίας 

• Την φροντίδα για την καλή και ασφαλή λειτουργία 
του διατιθέμενου μηχανικού εξοπλισμού και των εργα¬ 
λείων του τμήματος 

3.8 ΤΕΧΝΙΚΗ ΥΠΟΣΤΗΡΙΞΗ - ΣΥΝΤΗΡΙΣΗ ΕΡΓΩΝ 
ΥΔΡΕΥΣΗΣ ΑΠΟΧΕΤΕΥΣΗΣ 

Ο τομέας ευθύνης περιλαμβάνει: 

• Την φροντίδα για την καλή λειτουργία του συνόλου 
των Ηλεκτρομηχανολογικών εγκαταστάσεων και την 
επέκταση, επισκευή συντήρηση και βελτίωση των κα¬ 
θώς και την ασφαλή λειτουργία των. 

• Την ευθύνη καλής λειτουργίας, συντήρησης και 
αντικατάστασης του συστήματος ύδρευσης αποχέτευ¬ 
σης 

• Την μέριμνα για την τήρηση τεχνικού βιβλίου συ¬ 
ντήρησης επισκευών και την τακτική ενημέρωση των 
υπηρεσιών του Δήμου για την κατάσταση των δικτύων 
ύδρευσης αποχέτευσης 

• Την τήρηση βιβλίου απογραφής υλικών και ανταλ¬ 
λακτικών του δικτύου 

• Την ορθολογική καταμέτρηση των υδρομέτρων και 
σε συνεργασία με την αρμόδια υπηρεσία του Δήμου την 
κατάθεση των σχετικών στοιχείων στην υπηρεσία εί¬ 
σπραξης εσόδων 

3.9 ΕΚΤΕΛΕΣΗ ΚΑΙ ΣΥΝΤΗΡΗΣΗ ΕΡΓΩΝ ΠΡΑΣΙΝΟΥ 
ΚΑΙ ΜΗΧΑΝΙΚΟΥ ΕΞΟΠΛΙΣΜΟΥ 

Ο τομέας ευθύνης περιλαμβάνει: 

• Την ευθύνη για την επισκευή του συνόλου των Μη¬ 
χανικών μέσων και οχημάτων, την συντήρηση και βελ¬ 
τίωση τους καθώς και την ασφαλή λειτουργία τους. 

• Την τήρηση αρχείου για τα μηχανικά μέσα και οχή¬ 
ματα του Δήμου. 

• Την επισκευή - συντήρηση έργων διαμόρφωσης 
υπαίθριων χώρων. 

• Την εκτέλεση εργασιών ανάπτυξης πρασίνου κα¬ 
θώς και την βελτίωση και επέκταση των χώρων πρασί¬ 
νου στα όρια του Δήμου 

• Την ευθύνη για την παρακολούθηση και εκτέλεση 
έργων ανάπτυξης και συντήρησης πάρκων και δενδρο- 
στοιχιών στα όρια του Δήμου 

• Την μέριμνα για τον καθορισμό, σχεδίασμά και ανά¬ 
λυση της φυτευτικής λύσης έργων διαμόρφωσης πλα¬ 
τειών, δεντροστοιχιών, πεζοδρόμων, κλπ. με στόχο την 
αναβάθμιση της ποιότητας ζωής μέσα στον ασπκό χώρο. 

• Την επίβλεψη τωνΤεχνικών 'Εργωντου Δήμου σε ότι 
αφορά το πράσινο και την υπάρχουσα υποδομή πράσι¬ 
νου, την εφαρμογή των μελετών και την λήψη των ανα¬ 
γκαίων μέτρων διασφάλισης του πράσινου. 

• Την ευθύνη παρακολούθησης κάθε θέματος σχετι¬ 
κού με τη ρύπανση του περιβάλλοντος στην περιοχή 
του Δήμου και εισηγείται μέτρα για την προστασία του 
στα πλαίσια της υπάρχουσας νομοθεσίας. 

• Την υλοποίηση των αποφάσεων πρωτοβουλιών του 
Δημοτικού Συμβουλίου που έχουν στόχο την ευαισθη- 
τοποίηση των Δημοτών σε θέματα προστασίας και ανα¬ 
βάθμισης του περιβάλλοντος στα όρια του Δήμου. 

3.10 ΚΑΘΑΡΙΟΤΗΤΑ - ΑΠΟΡΡΙΜΑΤΑ 

Ο τομέας ευθύνης περιλαμβάνει: 

• Την εκτέλεση εργασιών καθαριότητας των κοινό¬ 
χρηστων χώρων μέσα στην περιφέρεια του Δήμου 

• Την εκτέλεση του έργου της αποκομιδής μεταφο¬ 
ράς και ελεγχόμενης απόρριψης των απορριμμάτων 
της περιφέρεια του Δήμου 


• Την τήρηση των διατάξεων που αφορούν την καθα¬ 
ριότητα και την προστασία του περιβάλλοντος 

• Τον εντοπισμό και έλεγχο, της αυθαίρετης απόρρι¬ 
ψης απορριμμάτων στην εδαφική περιφέρεια του Δή¬ 
μου και ενημέρωση της Δημοτικής αρχής. 

• Τον έλεγχο της καθαριότητας των παραλίων και 
ακτών του Δήμου 

3.11 ΗΛΕΚΤΡΟΦΩΤΙΣΜΟΣ-ΟΔΟΣΗΜΑΝΣΗ 

Ο τομέας ευθύνης περιλαμβάνει: 

• Την ευθύνη για το δίκτυο Φωτεινής Σηματοδότησης 
καθώς και για την επέκταση, επισκευή, συντήρηση και 
βελτίωση του. 

• Την ευθύνη για το δίκτυο Οροσήμανσης (κάθετη και 
οριζόντια) σύμφωνα με τον Κώδικα Οδικής Κυκλοφο¬ 
ρίας καθώς και για την επέκταση, επισκευή, συντήρηση 
και βελτίωση του. 

• Την ευθύνη για την ονοματοδοσία των Οδών και 
Πλατειών 

• Την μέριμνα για την τοποθέτηση παρκόμετρων 
ελεγχόμενης στάθμευσης και την εξεύρεση νέων χώ¬ 
ρων στάθμευσης 

• Την σύνταξη μελετών ηλεκτροφωτισμού της πόλης, 
κοινόχρηστων χώρων οδών πλατειών, αλσών και Δημο¬ 
τικών κτιρίων καθώς και την επίβλεψη και συντήρηση 
τους 

• Την ευθύνη κάλυψης με μικροφωνικές εγκαταστά¬ 
σεις των εκδηλώσεων του Δήμου, την συντήρηση και 
λειτουργία των μηχανημάτων αυτών και των αντίστοι¬ 
χων μονίμων εγκαταστάσεων. 

3.12 ΓΡΑΦΕΙΟ ΠΟΛΕΟΔΟΜΙΑΣ ΚΑΙ ΠΟΛΕΟΔΟΜΙΚΩΝ 
ΕΦΑΡΜΟΓΩΝ 

Ο τομέας ευθύνης περιλαμβάνει: 

• Έκδοση αδειών 

• Πολεοδομικές εφαρμογές - απαλλοτριώσεις 

• Έλεγχος κατασκευών 

• Διατύπωση προτάσεων 

• Τήρηση αρχείου 

3. ΓΡΑΦΕΙΟ ΤΟΥΡΙΣΜΟΥ ΠΛΗΡΟΦΟΡΗΣΗΣ 

Ο τομέας ευθύνης περιλαμβάνει: 

• Τον συντονισμό και πς πρωτοβουλίες της τουριστι¬ 
κής προώθησης και προβολής του Δήμου και της ευρύ¬ 
τερης περιοχής σύμφωνα με τις κατευθύνσεις πολιτι¬ 
κής της Δημοτικής αρχής 

• Την συγκέντρωση και επεξεργασία των στοιχείων 
που αφορούν την εξέλιξη και την υφιστάμενη κατάστα¬ 
ση στην τουριστική υποδομή, τα στοιχεία κίνησης και 
της ποιότητας των προσφερομένων υπηρεσιών 

• Την μελέτη και αξιοποίηση όλων των δυνατοτήτων 
αξιοποίησης προγραμμάτων τουριστικού ενδιαφέρο¬ 
ντος 

• Την συμμετοχή σε κοινοτικά προγράμματα που 
έχουν σχέση με τον τουρισμό, εκθέσεις τουριστικής 
προβολής σε συνεργασία με τους αρμόδιους Δημόσι¬ 
ους και ιδιωτικούς φορείς 

• Την μέριμνα για κάθε σχετικό θέμα που αφορά την 
τουριστική προβολή του Δήμου και την βελτίωση των 
υπηρεσιών 

• Την χορήγηση αδειών λειτουργίας τουριστικών κα¬ 
ταλυμάτων σύμφωνα με την νομοθεσία 

• Την εποπτεία και είσπραξη των πόσης φύσεως τε¬ 
λών που αφορούν την έκδοση αδειών λειτουργίας ξενο¬ 
δοχείων και λοιπών καταλυμάτων σε συνεργασία με την 
οικονομική υπηρεσία του Δήμου 

• Την διατύπωση προτάσεων προς το Δ.Σ για την ανά¬ 
πτυξη του τουρισμού της χωρικής ενότητας του Δήμου 

• Την παροχή πληροφοριών για τα τουριστικά θέμα¬ 
τα του Δήμου και την άμεση αντιμετώπιση των προβλη¬ 
μάτων σε συνεργασία με τους αρμόδιους τοπικούς φο¬ 
ρείς 

• Την διάθεση κάθε πληροφοριακού υλικού που προ¬ 
άγει τα συμφέροντα του Δήμου 

και ενισχύει το τουριστικό προϊόν της περιοχής 

• Την αρμονική και ενεργή συνεργασία με το Σύλλο¬ 
γο Ξενοδόχων, την Ν.Α, την ΤΕΔΚ, την Περιφέρεια και 
άλλους φορείς στην κατεύθυνση της τουριστικής ανά¬ 
πτυξης της περιοχής 

• Την συμμετοχή και υποστήριξη εκπαιδευτικών προ- 
Υραμμάτων για την βελτίωση των τουριστικών υπηρε¬ 
σιών 

• Την προβολή του έργου του Δήμου με κάθε μέσον 
και προς πάσα κατεύθυνση, όπως αυτά προσδιορίζο¬ 
νται από την Δημοτική αρχή 

• Την οργάνωση τελετών, εκδηλώσεων δεξιώσεων 
και γευμάτων, την διοργάνωση, υποδοχή, φιλοξενία και 
ξενάγηση προσωπικοτήτων ή και ομάδων φιλοξενούμε¬ 
νων. 

• Την γενική πληροφόρηση επί θεμάτων που αφο¬ 
ρούν τους δημότες και τις διαδικασίες λειτουργίας του 
Δήμου 

4. ΓΡΑΦΕΙΟ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ 

Ο τομέας ευθύνης περιλαμβάνει: 

1. Κατευθύνσεις Αναπτυξιακής στρατηγικής του Δή¬ 
μου 

• Συγκέντρωση και αξιοποίηση των πάσης φύσεως 
μελετών που αφορούν το Δήμο 

• Υποστήριξη της λειτουργίας του Δήμου σύμφωνα 
με τις κατευθύνσεις και τον προγραμματισμό της Δημο¬ 
τικής αρχής 

• Συμμετοχή στην σύνταξη των ετήσιων και μεσοπρό¬ 
θεσμων προγραμμάτων που υποβάλει ο Δήμος 

• Έρευνα και ανάλυση του κοινωνικοοικονομικού πε¬ 
ριβάλλοντος του Δήμου 

• Υποστήριξη στην ίδρυση και λειτουργία νομικών 
προσώπων δημοσίου δικαίου και δημοτικών επιχειρή¬ 
σεων 

• Ανάπτυξη συνεργασιών με δημόσιους και ιδιωτι¬ 
κούς φορείς για την προαγωγή των συμφερόντων του 
Δήμου 

2. Προγράμματα και Πρωτοβουλίες της Ε.Ε 

• Ενημέρωση της δημοτικής αρχής για τα προγράμ- 
ματατης Ε.Ε που βρίσκονται σε εξέλιξη, ενδιαφέροντος 
του Δήμου 

• Ανάληψη πρωτοβουλιών σχεδιασμού και διατύπω¬ 
ση προτάσεων για υποβολή σε συνεργασία με πς αρ¬ 
μόδιες υπηρεσίες εντός και εκτός Δήμου 

• Συγκέντρωση, ταξινόμηση του αναγκαίου πληρο¬ 


φοριακού υλικού που αφορά την τοπική αυτοδιοίκηση 
σε σχέση με τα προγράμματα 

3. Υποστήριξη Τουριστικού και Γεωργικού τομέα 

• Επεξεργασία προτάσεων και σχεδίων υλοποίησης 
προγραμμάτων για την αγροπκή ανάπτυξη της περιο¬ 
χής του Δήμου 

• Συνεργασία με το τοπικό γραφείο της Δ/νσης Γε¬ 
ωργίας για την ενημέρωση και πληροφόρηση των αγρο¬ 
τών σε θέματα παραδοσιακών και δυναμικών καλλιερ¬ 
γειών 

• Εισηγητικές προτάσεις για την έλλειψη έργων 
αγροτικής υποδομής στα ’όργανατου Δήμου 

• Συνεργασία με την Νομαρχιακή αυτοδιοίκηση και 
συμμετοχή στα προγράμματα 

• ενημέρωσης της Δ/νσης Γεωργίας για την ανάπτυ¬ 
ξη νέων βιολογικών καλλιεργειών, προγραμμάτων ανα¬ 
διάρθρωσης ορθολογική διαχείριση βοσκοτόπων, λε¬ 
λογισμένη χρήση λιπασμάτων και φυτοφαρμάκων 

ΓΡΑΦΕΙΟ ΔΗΜΑΡΧΟΥ 

• Το γραφείο διεξάγει την προσωπική αλληλογραφία 
του Δημάρχου και τηρεί αρχείο αυτής. 

• Προγραμματίζει τις ώρες και ημέρες που ο Δήμαρ¬ 
χος μπορεί να δέχεται Δημότες, Επιτροπές, Συλλόγους 
κλπ. 

• Τηρεί ημερολόγιο των προσωπικών επαφών του Δη¬ 
μάρχου εντός και εκτός Δήμου. 

• Παραλαμβάνει από τους υπηρεσιακούς παράγο¬ 
ντες τους Φακέλους των εγγράφων που πρέπει να υπο- 
γραφούν από το Δήμαρχο. 

ΕΙΔΙΚΟΣ ΣΥΜΒΟΥΛΟΣ ΔΗΜΑΡΧΟΥ 

Στόν Ειδικό Σύμβουλο του Δημάρχου, ανατίθενται κα¬ 
θήκοντα σύμφωνα με τις εκάστοτε ισχύουσες διατάξεις 
με απόφαση του Δημάρχου. 

ΓΡΑΜΜΑΤΕΙΑ ΔΗΜΑΡΧΟΥ 

• Καταρτίζει την ημερήσια διάταξη των συνεδριάσε¬ 
ων του Δημοτικού Συμβουλίου κατά την ισχύουσα νο¬ 
μοθεσία και κοινοποιεί αυτή στα μέλη του. 

• Ενημερώνει τους Δημοτικούς Συμβούλους για πς 
διάφορες εκδηλώσεις του Δήμου, για την συμμετοχή 
τους στις επιτροπές και τα θεσμικά όργανα που συμμε¬ 
τέχουν. 

• Διεκπεραιώνει την αλληλογραφία του Προέδρου 
Δημοπκού Συμβουλίου. 

• Προγραμμαπ'ζει τις ώρες και ημέρες που ο Πρόε¬ 
δρος Δημοτικού Συμβουλίου εντός και εκτός Δήμου. 

• Παραλαμβάνει από την αρμόδια υπηρεσία τους Φα¬ 
κέλους των εγγράφων που πρέπει να συζητηθούν στο 
Δημοτικό Συμβούλιο. 

• Ενεργεί την ιδιαίτερη αλληλογραφία του αντιδη- 
μάρχου που, λόγω αρμοδιότητας, απευθύνεται σ' αυ¬ 
τόν, και κλίνει τα ραντεβού και πς επαφές του με τρί¬ 
τους. 

• Τηρεί διάφορα βιβλία, όπως επιτροπών, συσκέψε¬ 
ων, συνεδριάσεων κλπ. που συμμετέχει ο αντιδήμαρχος 
και γενικά διεκπεραιώνει κάθε υπόθεση σχετική με το 
αντικείμενο και πς αρμοδιότητες των αντιδημάρχων. 

ΚΕΦΑΜΙΟ Β’ 

ΑΠΟΚΕΝΤΡΩΣΗ ΥΠΗΡΕΣΙΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

ΑΡΘΡΟ 4. 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ 
ΥΠΑΛΛΗΛΩΝ ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Με σκοπό τη διοικητική εξυπηρέτηση των δημοτών 
των Δημοτικών διαμερισμάτων ανατίθεται σε δημοτι¬ 
κούς υπαλλήλους της κατηγορίας ΔΕ η περιοδική απα¬ 
σχόληση τους στα Δημοτικά Διαμερίσματα. 

Η ανάθεση γίνεται με απόφαση του Δημάρχου και 
λαμβάνεται εντός του Ιανουάριου κάθε έτους. 

Η απόφαση καθορίζει: 

• Τους συγκεκριμένους υπαλλήλους και τα διαμερί¬ 
σματα στα οποία θα απασχολούνται 

• Τη συχνότητα απασχόλησης τους σε κάθε διαμέρι¬ 
σμα 

• Το ωράριο απασχόλησης τους 

• Τα καθήκοντα τους 

• Τυχόν άλλα σχετικά ζητήματα 

Τα καθήκοντα των υπαλλήλων αυτών που θα περιγρά¬ 
φουν στην απόφαση είναι δυνατόν να περιλαμβάνουν 
τα εξής: 

• Παράδοση & παραλαβή πιστοποιητικών, αιτήσεων, 
βεβαιώσεων και λοιπών εγγράφων 

• Υποβοήθηση των δημοτών στην σύνταξη εγγράφων 

• Οικονομικές δοσοληψίες με δημότες 

• Ενημέρωση-πληροφόρηση των δημοτών 

• Διοικητική υποστήριξη των Τοπικών Συμβουλίων 

• Διοικητική υποστήριξη των Νομικών προσώπων του 
Δήμου 

ΑΡΘΡΟ 5 

ΑΠΟΚΕΝΤΡΩΣΗ ΥΠΗΡΕΣΙΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Στα Δημοπκά Διαμερίσματα με πληθυσμό άνω των 
1.000 κατοίκων είναι δυνατό να λειτουργούν αποκε¬ 
ντρωμένα γραφεία. 

Η δημιουργία των γραφείων, οι αρμοδιότητες τους 
και η στελέχωση τους καθορίζονται με απόφαση του 
Δημάρχου. 

ΚΕΦΑΛΑΙΟ Γ' 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ - ΚΑΝΟ¬ 
ΝΙΣΜΟΙ 

ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

ΑΡΘΡΟ6 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος μιας διοικητικής ενότητας ευθύνεται 
ένανπ του Δημάρχου για την αποτελεσματική και απο¬ 
δοτική εκτέλεση των λειτουργιών της ενότητας, προ¬ 
γραμματίζοντας, οργανώνοντας, στελεχώνοντας, συ¬ 
ντονίζοντας και ελέγχοντας τις επί μέρους δραστηριό¬ 
τητες, έτσι ώστε να εκπληρώνονται οι στρατηγικοί 


στόχοι του Δήμου που περιλαμβάνονται στα αντίστοιχα 
προγράμματα δράσης. 

Ειδικότερα ο προϊστάμενος 

• Προΐσταται, εποπτεύει και ελέγχει τη λειτουργία 
όλων των λειτουργιών που αναφέρονται στο γραφείο 
του. 

• Παρακολουθεί τη νομοθεσία, ενημερώνοντας τα 
αρμόδια γραφεία και εποπτεύει την εφαρμογή των νό¬ 
μων, δίνοντας τις απαραίτητες οδηγίες. 

• Ελέγχει και θεωρεί όλα τα καταρτιζόμενα έγγραφα, 
καταστάσεις πληρωμής, όλου του προσωπικού, χρημα¬ 
τικά εντάλματα, και γενικά όλα τα σχετικά έγγραφα, 
πριν αυτά υπογραφούν από το Δήμαρχο. 

• Εισηγείται αρμόδια στη Δημαρχιακή Επιτροπή και 
το Δήμαρχο και συνεργάζεται με τους προϊσταμένους 
των υπολοίπων γραφείων σε κοινά θέματα. 

• Εποπτεύει, προΐσταται και καθοδηγεί την κατάρτιση 
του οικονομικού προϋπολογισμού και τη σύνταξη του 
οικονομικού απολογισμού του Δήμου. 

• Μελετά και εισηγείται για κάθε ζήτημα οικονομικής 
φύσεως που αφορά ή ενδιαφέρει το Δήμο. 

• Εποπτεύει και παρακολουθεί, την κίνηση κεφαλαίων 
του Δήμου και εισηγείται στο Δήμαρχο τον τρόπο της 
καλής διάθεσης αυτών. 

• Παρακολουθεί και ελέγχει για την τήρηση των δια¬ 
τάξεων (περί οικονομικών 

• διοικήσεων και λογιστικών των Δήμων και κοινοτή¬ 
των) και γενικά έχει την ευθύνη για όλες τις οικονομικές 
υποθέσεις του Δήμου. 

• Συνεργάζεται με τους υπαλλήλους για τα θέματα 
αρμοδιότητας τους. 

• Παραλαμβάνει την καθημερινή αλληλογραφία και 
μετά από συνεργασία με το Δήμαρχο, μέσω πρωτοκόλ¬ 
λου, τη χρεώνει ανάλογα για τις παραπέρα ενέργειες. 

• Έχει την ευθύνη για όλες τις διοικητικές υποθέσεις 
του Δήμου. 

• Είναι υπεύθυνος για την ομαλή οργάνωση και λει¬ 
τουργία της διεξαγωγής των Εκλογών. 

• Επιμελείται την σύνταξη και τροποποίηση του Ορ¬ 
γανισμού Εσωτερικής Υπηρεσίας. 

• Εποπτεύει, προΐσταται και καθοδηγεί την κατάρτιση 
του οικονομικού προϋπολογισμού στα Κεφάλαια, άρ¬ 
θρα ή Κωδικούς Αριθμούς που αφορούν το Τμήμα του. 

• Μελετά και εισηγείται για κάθε ζήτημα Οργανωτι¬ 
κής και Διοικητικής φύσεως που αφορά ή ενδιαφέρει το 
Δήμο. 

• Εποπτεύει και παρακολουθεί, την κίνηση του Προ¬ 
σωπικού και των Μέσων του Δήμου και εισηγείται στο 
Δήμαρχο τον τρόπο της καλής διάθεσης αυτών. 

• Παρακολουθεί και ελέγχει για την τήρηση όλων των 
διατάξεωντου Κώδικα Δήμων και Κοινοτήτων και γενικά 
έχει την ευθύνη για όλες τις Διοικητικές υποθέσεις του 
Τμήματος και του Δήμου. 

• Είναι υπεύθυνος για κάθε θέμα και επιλαμβάνεται 
για κάθε πρόβλημα που προκύπτει, για το οποίο δεν ορί¬ 
ζεται ρητά άλλος υπάλληλος σ’ αυτόν τον Οργανισμό 
Εσωτερικής Υπηρεσίας. 

• Είναι υπεύθυνος για την υποδοχή και οργάνωση κά¬ 
θε νέου Τμήματος που απαιτείτε εφόσον εκχωρείτε 

στον Δήμο νέα αρμοδιότητα, εξουσία, δραστηριότητα ή 
η εκάστοτε Δημοτική αρχή λαμβάνει νέες πρωτοβου¬ 
λίες μέχρι των ορισμό ή την σύσταση του αντίστοιχου 
Τμήματος. 

ΑΡΘΡΟ 7 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

7.1 Συμβούλιο Συντονισμού των Υπηρεσιών του Δή¬ 
μου 

Το συμβούλιο αποτελεί συμβουλευτικό όργανο υπο¬ 
στήριξης της λειτουργία του προγραμματισμού, του συ¬ 
ντονισμού και της παρακολούθησης του έργου των υπη¬ 
ρεσιών. 

Ο τρόπος λειτουργίας του Συμβουλίου Συντονισμού κα¬ 
θορίζεται με απόφαση του δημάρχου. Στο Συμβούλιο με¬ 
τέχουν οι προϊστάμενοι των Δ/νσεων και των αυτοτελών 
μονάδων. 

Σκοπός του Συμβουλίου είναι γενικά η αποτελεσματική 
και παραγωγική λειτουργία του Δήμου και ειδικότερα ο 
προγραμματισμός και ο απολογισμός της δραστηριότη¬ 
τας του, η αλληλοενημέρωση και η οριζόντια συνεργασία 
μεταξύ των υπηρεσιών και η επίλυση διατμηματικών προ¬ 
βλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και οι δραστη¬ 
ριότητες των επί μέρους υπηρεσιών του Δήμου 

• Την κατανομή της ευθύνης και τον συντονισμό των επι 
μέρους δραστηριοτήτων - ενεργειών των προγραμμάτων 
δράσης 

• Την πρόοδο των επί μέρους δραστηριοτήτων-ενερ- 
γειών των προγραμμάτων δράσης 

• Την επισήμανση προβλημάτων στην πορεία εκτέλε¬ 
σης των προγραμμάτων δράσης και την λειτουργία των 
υπηρεσιών του Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

7.2 Ολομέλειες Διοικητικών Μονάδων 

Στο επίπεδο των τμημάτων ο συντονισμός και η συμ¬ 
μετοχή των υπαλλήλωντου Δήμου εξασφαλίζεται με τα¬ 
κτικές συντονιστικές συσκέψεις με αντικείμενο την αλ¬ 
ληλοενημέρωση και την επισήμανση και αντιμετώπιση 
προβλημάτων των σχετικών λειτουργιών, την βελτίωση 
της ποιότητας των υπηρεσιών κ.λ,π 

7.3 Διατμηματικές Ομάδες Εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο τμήματα, δημιουργού- 
νται ομάδες εργασίας για τις οποίες ορίζονται συντονι¬ 
στές με απόφαση του Δημάρχου 

7.4 Ολομέλειες του Προσωπικού του Δήμου 

Το προσωπικό του Δήμου συναντάται σε ολομέλεια σε 
τακτική βάση με τον Δήμαρχο και την Δημοτική Αρχή με 
αντικείμενο την ενημέρωση του για την πορεία του Δήμο, 
την ενημέρωση της Δημοτικής Αρχής για τις απόψεις του 
προσωπικού και την άμεση αντιμετώπιση προβλημάτων 
και δυσλειτουργιών 


ΑΡΘΡΟ 8 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπη¬ 
ρεσιών και των Προϊσταμένων τους, θεωρούνται ως γε¬ 
νική περιγραφή του ρόλου τους και αποτελούν το βασι¬ 
κό πλαίσιο λειτουργίας τους. 

Λεπτομερέστερες περιγραφές αρμοδιοτήτων μπο¬ 
ρούν να γίνουν με την σύνταξη κανονισμών ή εγκυκλίων 
λειτουργίας των διοικητικών μονάδων. 

- Ο λεπτομερής τρόπος λειτουργίας της κάθε υπηρε¬ 
σίας, 

- η διάρθρωση των Τμημάτων σε Γ ραφεία, 

- η λειτουργία αποκεντρωμένων γραφείων σε δημοτι¬ 
κά Διαμερίσματα, 

- οι αρμοδιότητες των υπεύθυνων Γ ραφείων και οι θέ¬ 
σεις εργασίας κάθε Γ ραφείου, 

- η ανάθεση καθηκόντων και οι περιγραφές καθηκό¬ 
ντων των υπαλλήλων καθώς και οποιαδήποτε άλλη εσω¬ 
τερική διαδικασία διοίκησης ή λειτουργίας του Δήμου, 

ορίζονται με αποφάσεις του Δημάρχου ή καθορίζο¬ 
νται με ειδικούς κανονισμούς λειτουργίας που συντάσ- 
σονται με απόφαση του Δημάρχου μετά από εισήγηση 
των αρμοδίων προϊσταμένων. 

ΚΕΦΑΛΑΙΟ Δ’ 

ΟΡΓΑΝΙΚΕΣ ΘΕΣΕΙΣ 
ΑΡΘΡΟ 9 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Εκτιμώντας: 

Την οργανική του δομή 

Την αναπτυξιακή του διάσταση 

Την γεωγραφική του θέση 

Το πληθυσμιακό του μέγεθος 

Την φυσιογνωμία, τα προβλήματα και τις δυνατότητες 
ανάπτυξης 

ή Το ύψος των τακτικών εσόδων 

Οιπροβλεπόμενες αναγκαίες θέσεις για την στελέχω- 
ση των υπηρεσιών του Δήμου ανά κατηγορία και κλάδο 
και κατά διοικητική μονάδα έχουν ως εξής: 

- Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ, Γ, Β και Α (καταληκτικός) 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ, Γ και Β (καταληκτικός) 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ 37α / 87 και το Π.Δ 
22/90 

1. ΚΑΤΗΓΟΡΙΑ ΠΕ 

Α/Α ΚΛΑΔΟΣ ΘΕΣΕΙΣ 


1 

ΠΕΙ 

ΔΙΟΙΚΗΤΙΚΩΝ -ΟΙΚΟΝΟΜΙΚΩΝ 

2 

2 

ΠΕ3 

ΠΟΛΙΤΙΚΩΝ ΜΗΧΑΝΙΚΩΝ 

1 

3 

ΠΕ4 

ΑΡΧΙΤΕΚΤΟΝΩΝ 

1 

4 

ΠΕ9 

ΓΕΩΠΟΝΩΝ 

1 



ΣΥΝΟΛΟ 

5 

2. ΚΑΤΗΓΟΡΙΑ ΤΕ 

Α/Α ΚΛΑΔΟΣ ΘΕΣΕΙΣ 

1 ΤΕ3 ΤΕΧΝΟΛΟΓΩΝ ΠΟΛΙΤΙΚΩΝ 

ΜΗΧΑΝΙΚΩΝ 1 

ΣΥΝΟΛΟ 1 


3. ΚΑΤΗΓΟΡΙΑ ΔΕ 

Α/Α ΚΛΑΔΟΣ ΘΕΣΕΙΣ 


1 

ΔΕΙ ΔΙΟΙΚΗΤΙΚΩΝ 

2 

2 

ΔΕ28 ΧΕΙΡΙΣΤΩΝ ΜΗΧΑΝΗΜΑΤΩΝ 

1 

3 

ΔΕ24 ΗΛΕΚΤΡΟΛΟΓΩΝ 

1 

4 

ΔΕ29 ΟΔΗΓΩΝ ΑΥΤΟΚΙΝΗΤΩΝ 

1 

5 

ΔΕ30 ΤΕΧΝΙΤΩΝ (Υδραυλικός) 

1 

6 

ΔΕ23 ΕΙΔΙΚΟ ΠΡΟΣΩΠΙΚΟ 

1 

7 

ΔΕ38 ΠΡΟΓΡΑΜΜΑΤΙΣΜΟΥ Η/Υ 

1 


ΣΥΝΟΛΟ 

δ 

4. ΚΑΤΗΓΟΡΙΑ ΥΕ 


Α/Α ΚΛΑΔΟΣ 

ΘΕΣΕΙΣ 

1 

ΥΕ 16 ΕΡΓΑΤΕΣ ΚΑΘΑΡΙΟΤΗΤΑΣ 

2 

2 

ΥΕ16 ΕΡΓΑΤΕΣ ΣΥΝΕΡΓΕΙΩΝ 

1 

3 

ΥΕ16 ΕΡΓΑΤΕΣ ΥΔΡΟΝΟΜΕΙΣ 

1 


ΣΥΝΟΛΟ 

4 

5. 

ΘΕΣΕΙΣ ΥΠΑΛΛΗΛΩΝ ΕΙΔΙΚΗΣ ΠΕΡΙΟΡΙΣΜΕΝΗΣ 

ΔΙΑΒΑΘΜΙΣΗΣ (Β’ ΜέροςΝ.1188/81 


Α/Α 

ΕΙΔΙΚΟΤΗΤΑ 

ΘΕΣΕΙΣ 

1 

ΔΕΙ ΔΙΟΙΚΗΤΙΚΟΣ 

1 

6. ΠΡΟΣΩΠΟΠΑΓΕΙΣ ΘΕΣΕΙΣ 


Α/Α 

ΕΙΔΙΚΟΤΗΤΑ 

ΘΕΣΕΙΣ 

1 

ΠΕΙ ΔΙΟΙΚΗΤΙΚΟΣ 

1 


ΑΡΘΡΟ 10 



ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ 



ΕΡΓΑΣΙΑΣ Ι.Δ ΑΟΡΙΣΤΟΥ ΧΡΟΝΟΥ 


Α/Α 

ΕΙΔΙΚΟΤΗΤΑ 

ΘΕΣΕΙΣ 

1 

ΥΕ16 ΕΡΓΑΤΗΣ ΓΕΝΙΚΩΝ 



ΚΑΘΗΚΟΝΤΩΝ 

1 


Οι προηγούμενες θέσεις κενούμενες καθ’ οιονδήποτε 
τρόπο καταργούνται. 


ΑΡΘΡΟ 11 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου 
οι προϊστάμενοι θα επιλέγονται από τους ακόλουθους 
κλάδους: 

* Στο Τμήμα Διοικητικών & Οικονομικών Υπηρεσιών 
προίσταται μόνιμος υπάλληλος του κλάδου ΠΕΙ - Ελ¬ 
λείψει αυτού του κλάδου ΤΕ17 - Ελλείψει αυτού του κλά¬ 
δου ΔΕΙ 

* Στο Τμήμα Προγραμματισμού και Τεχνικών Υπηρε¬ 
σιών προίσταται μόνιμος υπάλληλος του κλάδου ΠΕ3 - 
Ελλείψει αυτού του κλάδου ΠΕ4 ή ελλείψει αυτού ΤΕ3 

* Στο Γραφείο Τουρισμού & Πληροφόρησης προίστα- 
ται μόνιμος υπάλληλος του κλάδου ΠΕΙ - Ελλείψει αυ¬ 
τού του κλάδου ΔΕΙ 

* Στο Γ ραφείο Σχεδιασμού και Ανάπτυξης προίσταται 
μόνιμος υπάλληλος του κλάδου ΠΕ4 ή ΠΕ9 - Ελλείψει 
αυτού του κλάδου ΔΕΙ 


Τον υπάλληλο Τμήματος που απουσιάζει ή κωλύεται 
αναπληρώνει στα καθήκοντα του ο ανώτερος κατά βαθ¬ 
μό υπάλληλος και ο αρχαιότερος που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμέ¬ 
νων. 


ΑΡΘΡΟ 12 

ΠΡΟΣΩΠΙΚΟ ΕΠΟΧΙΑΚΩΝ κ.λ.π ΑΝΑΓΚΩΝ 

Συνιστώνται 5 θέσεις με σχέση εργασίας ιδιωτικού δι¬ 
καίου, ορισμένου χρόνου, διαφόρων ειδικοτήτων , για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (Ν. 2503/97, άρθρο 18 παρ. 12) 

Η πλήρωση των θέσεων αυτών θα γίνεται σύ μφω να με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 


ΑΡΘΡΟ 13 
ΤΕΛΙΚΕΣ ΔΙΑΤΑΞΕΙΣ 

Κατά την έναρξη ισχύος του παρόντος Οργανισμού, 
οι υπηρετούντες υπάλληλοι κατατάσσονται στις αντί¬ 
στοιχες θέσεις των σχετικών κλάδων 
Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Δημάρχου, μετά 
από σχετική εισήγηση των προϊσταμένων και του Συμ¬ 
βουλίου Συντονισμού, λαμβάνοντας υπ’όψη τις λει¬ 
τουργικές ανάγκες των μονάδων, τα προσόντα, την πεί¬ 
ρα και τις ειδικές γνώσεις των υπαλλήλων 
Η ισχύς του παρόντος Οργανισμού αρχίζει από την 
δημοσίευση του στην Εφημερίδα της Κυβέρνησης, 
οπότε παύει να ισχύει κάθε προηγούμενη σχετική από¬ 
φαση 


ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 


Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους κωδικούς αριθμούς: 
Κωδικός Ποσόν 


05111 ΙΑ 17.300.000 

05111 1Β 2.000.000 

15111 1 5.400.000 

20111 1 4.800.000 

45112 3.300.000 


για την κάλυψη της μισθοδοσίας του υπάρχοντος 
προσωπικού. 

Η μελλονπκή επιβάρυνση του προϋπολογισμού για 
τις δαπάνες αυτές δεν είναι δυνατόν να προβλεφθεί. 

Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 


Χανιά, 5 Ιουνίου 1999 


Με εντολή Γενικού Γραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 7Θ2 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ’ Μέ Χ ρι 8 σελίδε£ : 200 δρ Χ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( . 8 σε ^( 5 ες και άνω προσαύξηση 100 δρχ. ανά βσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β (Υπουργικές αποφάσεις κ.λπ ) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ. Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 - 

15.000 » 750 - 

70.000 » 3.500 η 

30.000 » 1.500 » 

15.000 >» 750 » 

5.000 » 250 « 

10.000 » 500 - 

3.000 » 150 » 

10.000 » 500 * 

250.000 » 12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές τσυ εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.66 έως 13.00* 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



















